ddrg/super_eurlex huggingface dataset:
SKLEP SVETA (EU) 2022/426

z dne 14. marca 2022

o pooblastilu za začetek pogajanj o sporazumu o statusu med Evropsko unijo in Republiko Moldavijo o operativnih dejavnostih, ki jih Evropska agencija za mejno in obalno stražo izvaja v Republiki Moldaviji

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 77(2), točki (b) in (d), člena 79(2), točka (c), in člena 218(3) in (4) Pogodbe,

ob upoštevanju priporočila Evropske komisije,

ob upoštevanju naslednjega:

(1) Potrebno je zagotoviti dopolnjevanje z ustreznimi programi, ki jih financira Evropska unija, zlasti z misijo Evropske unije za pomoč na meji med Moldavijo in Ukrajino (EUBAM) ter z „EU4Border Security“.

(2) V okoliščinah, ki zahtevajo napotitev skupin za upravljanje meja iz stalne enote evropske mejne in obalne straže v tretjo državo, v kateri bodo člani skupin izvajali izvršilna pooblastila, člen 73(3) Uredbe (EU) 2019/1896 Evropskega parlamenta in Sveta (1) o evropski mejni in obalni straži določa, da Unija z zadevno tretjo državo na podlagi člena 218 Pogodbe o delovanju Evropske unije sklene sporazum o statusu.

(3) Potrebno bi bilo začeti pogajanja za sklenitev mednarodnega sporazuma z Republiko Moldavijo o ukrepih, ki jih izvaja Evropska agencija za mejno in obalno stražo na ozemlju Republike Moldavije.

(4) Ta sklep predstavlja razvoj določb schengenskega pravnega reda, v katerem Irska v skladu s Sklepom Sveta 2002/192/ES (2) ne sodeluje. Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

(5) V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

SPREJEL NASLEDNJI SKLEP:

Člen 1 Komisija je pooblaščena, da se v imenu Unije pogaja o mednarodnem sporazumu o ukrepih, ki jih Evropska agencija za mejno in obalno stražo izvaja na ozemlju Republike Moldavije.

Člen 2 Pogajanja potekajo na podlagi pogajalskih smernic Sveta, kakor so določene v dodatku k temu sklepu ter v posvetovanju z ustrezno delovno skupino Sveta.

Člen 3 Ta sklep je naslovljen na Komisijo.

V Bruslju, 14. marca 2022 Za Svet predsednica É. BORNE

(1) Uredba (EU) 2019/1896 Evropskega parlamenta in Sveta z dne 13. novembra 2019 o evropski mejni in obalni straži ter razveljavitvi uredb (EU) št. 1052/2013 in (EU) 2016/1624 (UL L 295, 14.11.2019, str. 1).

(2) Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).
Člen 11

Ocena in postopek odločanja

1. V vsakem trenutku se zagotovi poštena, pregledna in nepristranska obravnava, ob ustreznem upoštevanju zaupnih informacij. Vse izmenjave potekajo v pisni obliki in so omejene na pojasnjevanje predloženih podatkov. Zaslišanja se ne izvajajo.
(9)

V skladu z informacijami, ki jih je predložila Danska, proizvajalec proizvod opisuje kot dolgodelujoče čistilno sredstvo za odstranjevanje plasti na lesu, opeki, strešnih ploščah, tlakovcih in drugih površinah, v tehničnih specifikacijah pa navaja, da se proizvod uporablja samo na prostem. Proizvajalec tudi navaja, da je treba močno umazane površine najprej očistiti z detergentom istega proizvajalca, preden se površina obdela s proizvodom. Danska je nadalje predložila informacije distributerja in spletnih prodajnih mest. Distributer trdi, da proizvod razgrajuje rast in zagotavlja zaščito pred ponovno rastjo. Po mnenju distributerja je tako rast mogoče videti kot kopičenje zelene plasti na površini ali temne madeže, zlasti na območjih, ki jih pred soncem zasenčijo drevesa ali grmičevje, na sever obrnjenih straneh in vlažnih površinah. Distributer navaja, da ta nakopičena rast ne škoduje neposredno lesu, temveč se razširi v veliko in nepretrgano maso, ki preprečuje uhajanje vlage. Na spletnem prodajnem mestu je navedeno, da ima proizvod preventivne učinke. Danska je trdila tudi, da je proizvod na drugem spletnem prodajnem mestu vključen v kategorijo proizvodov, namenjenih čiščenju lesa, tlakovcev in streh, ter so opisani kot proizvodi z neposrednim učinkom na površinske alge.
Člen 3

Delovanje

2. Namen okrogle mize MOCADEM je sinteza informacij in predlogov politik, ki so jih pripravila različna pripravljalna telesa Sveta in druge povabljene strani. Podlaga za to so zlasti delovni povzetki, ki jih je pripravila Delovna skupina Sveta za zunanje vidike azila in migracij, in zadevno delo, ki so ga opravile druge delovne skupine Sveta (kot so Delovna skupina za vizume, Delovna skupina za integracijo, migracije in izgon, Delovna skupina za razvojno sodelovanje in mednarodna partnerstva ali geografske delovne skupine). Na okrogli mizi se pripravijo operativni ukrepi, ki se predlagajo odboru stalnih predstavnikov (Coreper), na katerem koli področju, ki je relevantno za odnose med Evropsko unijo in zadevno tretjo državo na področju migracij.
(2)

V Odboru za intelektualno lastnino sta Evropska unija in Japonska (v nadaljnjem besedilu: pogodbenici) potrdili, da bo Skupni odbor od leta 2020 do leta 2022 vsako leto obravnaval po do 28 imen iz Evropske unije oziroma Japonske, da bi se zaščitila kot geografske označbe in dodala v Prilogo 14-B k Sporazumu, če so ta imena zaščitena kot geografske označbe na domačem trgu. Pogodbenici si bosta od leta 2023 prizadevali, da bi v Prilogo 14-B glede na interese obeh strani stalno dodajali dodatne geografske označbe ob tesnem usklajevanju med pogodbenicama. V skladu s členom 14.30 Sporazuma je bilo 1. februarja 2021 v Prilogo 14-B k Sporazumu dodanih 28 geografskih označb Unije in 28 geografskih označb Japonske (2).
Položaj(i): partijski sekretar Kitajske komunistične partije v avtonomni regiji Tibet; nekdanji partijski sekretar Sinkianškega korpusa za proizvodnjo in gradnjo (XPCC) ter namestnik sekretarja partijskega odbora kitajske avtonomne ujgurske pokrajine Sinkiang; politični komisar XPCC in izvršni direktor skupine China Xinjian Group

Partijski sekretar Kitajske komunistične partije v avtonomni regiji Tibet od oktobra 2021. Nekdanji partijski sekretar Sinkianškega korpusa za proizvodnjo in gradnjo (XPCC) ter namestnik sekretarja partijskega odbora kitajske avtonomne ujgurske pokrajine Sinkiang (XUAR) od aprila 2020 do oktobra 2021, ter politični komisar XPCC od maja 2020 do oktobra 2021. Nekdanji sekretar Odbora za politične in pravne zadeve XUAR od februarja 2019 do septembra 2020. Imel je tudi druge visoke funkcije v XPCC.

XPCC je gospodarska in paravojaška organizacija v državni lasti v XUAR, ki izvaja upravno oblast in nadzoruje gospodarske dejavnosti v Sinkiangu.

Kot partijski sekretar in politični komisar XPCC je bil vpleten v nadziranje vseh politik, ki jih izvaja XPCC. V tej funkciji je bil odgovoren za hude kršitve človekovih pravic na Kitajskem, zlasti za obsežna samovoljna pridržanja in poniževalno ravnanje, katerega žrtve so Ujguri in osebe iz drugih muslimanskih etničnih manjšin, ter sistematične kršitve njihove svobode veroizpovedi ali prepričanja, kar je med drugim povezano z izvajanjem obsežnega programa nadzora, pridržanja in indoktrinacije, ki je usmerjen v Ujgure in osebe iz drugih muslimanskih etničnih manjšin, s strani XPCC.

Bil je tudi odgovoren za sistematično izkoriščanje Ujgurov in oseb iz drugih muslimanskih etničnih manjšin kot prisilne delovne sile, zlasti na bombažnih poljih, s strani XPCC.

Kot namestnik sekretarja partijskega odbora XUAR je bil vpleten v nadziranje vseh varnostnih politik, ki se izvajajo v Sinkiangu, vključno z omenjenim programom, ki je usmerjen v Ujgure in osebe iz drugih muslimanskih etničnih manjšin. Kot sekretar Odbora za politične in pravne zadeve XUAR od februarja 2019 do septembra 2020 je bil odgovoren za ohranjanje notranje varnosti in kazenski pregon v XUAR. V tej funkciji je imel ključni politični položaj, pristojen za nadziranje in izvajanje omenjenega programa.
(3)

Z Izvedbenim sklepom Komisije (EU) 2019/2168 (3) so bili za obdobje od leta 2020 do leta 2024 imenovani predsednik, podpredsednica in podpredsednik odbora za upravljanje omrežja ter njegovi člani in članice in njihovi namestnice in namestniki, pa tudi člani in članice Evropske koordinacijske celice za krizne razmere v letalstvu in njihovi namestniki in namestnice.
(2)

Z vključitvijo povezljivosti 5G na zrakoplovih se bodo izboljšale komunikacijske storitve za potnike med potovanjem, hkrati pa se bo uporabljala najnovejša razpoložljiva tehnologija in zagotavljala učinkovita uporaba spektra. To bo prispevalo k doseganju ciljev iz strategije Komisije o povezljivosti, kot je določena v sporočilu Komisije „Povezljivost za konkurenčen enotni digitalni trg – evropski gigabitni družbi naproti“ (3) in posodobljena s sporočilom Komisije „Digitalni kompas do leta 2030: evropska pot v digitalno desetletje“ (4).
(3)

Center za preprečevanje konfliktov v okviru sekretariata Organizacije za varnost in sodelovanje v Evropi (OVSE), ki je odgovoren za tehnično izvajanje projektov iz člena 1(2) Sklepa (SZVP) 2019/1296, je 12. avgusta 2022 zaprosil za 13-mesečno podaljšanje obdobja izvajanja brez stroškov. To podaljšanje bi OVSE omogočilo izvajanje več teh projektov, ki je bilo prekinjeno zaradi pandemije COVID-19 in varnostnih razmer v Ukrajini.
(3)

Iranski režim zagotavlja vojaško podporo neizzvani in neupravičeni vojni agresiji Rusije proti Ukrajini. Svet meni, da bi bilo treba zaradi resnosti razmer na seznam oseb, subjektov in organov, za katere veljajo omejevalni ukrepi iz Priloge k Sklepu 2014/145/SZVP, dodati tri posameznike in en subjekt, vpletene v razvoj in dostavo brezpilotnih zrakoplovov Rusiji.
(3)

Delegirana uredba Komisije (EU) 2020/687 (2) dopolnjuje pravila za obvladovanje bolezni s seznama iz člena 9(1), točke (a), (b) in (c), Uredbe (EU) 2016/429, ki so opredeljene kot bolezni kategorij A, B in C v Izvedbeni uredbi Komisije (EU) 2018/1882 (3). Zlasti člena 21 in 22 Delegirane uredbe (EU) 2020/687 določata vzpostavitev območja z omejitvami v primeru izbruha bolezni kategorije A, vključno z ovčjimi in kozjimi kozami, in nekatere ukrepe, ki jih je treba na tem območju izvajati. Poleg tega člen 21(1) navedene delegirane uredbe določa, da območje z omejitvami zajema zaščitno območje, ogroženo območje in po potrebi dodatna območja z omejitvami okoli zaščitnih in ogroženih območij ali ob njih.
(3)

Evropski parlament in Svet sta 29. junija 2022 sprejela Uredbo (EU) 2022/1034 (3), s katero je bilo obdobje uporabe Uredbe (EU) 2021/953 o digitalnem COVID potrdilu EU podaljšano do 30. junija 2023. To podaljšanje zagotavlja, da lahko digitalno COVID potrdilo EU še naprej olajšuje prosto gibanje med pandemijo COVID-19, obenem pa prispeva k zagotavljanju visoke ravni varovanja javnega zdravja. To je zlasti pomembno, če bi se ohranile ali (ponovno) uvedle nekatere omejitve prostega gibanja iz javnozdravstvenih razlogov, na primer kot odziv na pojav in širjenje novih skrb vzbujajočih različic SARS-CoV-2.
(2)

Priloga IV (Seznam oseb in subjektov iz člena 9(2)), del A (Osebe), se spremeni: (a) vnos 22 (AL-WERFALLI, Mahmoud Mustafa Busayf) se črta; (b) vnos 17 (AL QADHAFI, Quren Salih Quren) se nadomesti z naslednjim: „17. AL QADHAFI, Quren Salih Quren Vzdevek: Akrin Akrin Saleh, Al Qadhafi Qurayn Salih Qurayn, Al Qadhafi Qu'ren Salih Qu'ren, Salah Egreen Spol: moški Nekdanji libijski veleposlanik v Čadu. Iz Čada je odšel na območje Sabha. Neposredno je sodeloval pri novačenju in koordiniranju najemniških vojakov za režim pokojnega Moamerja Gadafija. Tesno povezan z nekdanjim režimom Moamerja Gadafija. Član Ljudske fronte za osvoboditev Libije, milice in politične stranke, zveste pokojnemu Moamerju Gadafiju. Vpleten v spodkopavanje uspešne izvedbe politične tranzicije v Libiji z nasprotovanjem ZN in spodkopavanjem političnega procesa, ki ga ti podpirajo, tudi libijskega foruma za politični dialog, s čimer še naprej ogroža mir, stabilnost in varnost v Libiji. 12.4.2011“ (c) vnos 24 (PRIGOZHIN, Yevgeniy Viktorovich) se nadomesti z naslednjim: „24. Yevgeniy Viktorovich PRIGOZHIN (Евгений Викторович Пригожин) Datum rojstva: 1. junij 1961 Kraj rojstva: Leningrad, nekdanja ZSSR (zdaj Sankt Peterburg, Ruska federacija) Državljanstvo: rusko Spol: moški Yevgeniy Viktorovich Prigozhin je ruski poslovnež, ki ima tesne vezi, tudi finančne, s skupino Wagner Group, zasebnim vojaškim subjektom brez pravne osebnosti s sedežem v Rusiji. S tem Prigozhin sodeluje v dejavnostih Wagner Group v Libiji, ki ogrožajo mir, stabilnost in varnost v državi, ter jim zagotavlja podporo. Podjetje Wagner Group je zlasti vpleteno v večkratne in ponavljajoče se kršitve embarga na orožje v Libiji, ki je bil uveden z RVSZN 1970 (2011) in prenesen v člen 1 Sklepa (SZVP) 2015/1333, vključno z dobavo orožja in napotitvijo plačanih vojakov v Libijo v podporo libijski nacionalni vojski. Podjetje Wagner Group je sodelovalo v več vojaških operacijah proti vladi narodne enotnosti, ki jo podpira ZN, ter prispevalo k rušenju stabilnosti v Libiji in ogrožanju mirovnega procesa. 15.10.2020“
(1)

V skladu s členom 14 Direktive 2014/33/EU Evropskega parlamenta in Sveta (2) se za dvigala in varnostne komponente za dvigala, ki so v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije, domneva, da so skladni z bistvenimi zdravstvenimi in varnostnimi zahtevami, ki jih zajemajo navedeni standardi ali njihovi deli iz Priloge I k navedeni direktivi.
(2)

Navedenim tretjim državam je bila enakovrednost odobrena na podlagi večstranskega okvira mednarodnega prometa s semeni, in sicer shem za semena Organizacije za gospodarsko sodelovanje in razvoj (OECD) za potrjevanje sortnosti semena v mednarodnem prometu in metod Mednarodne zveze za testiranje semena (ISTA) ali, kadar je to ustrezno, predpisov Združenja uradnih analitikov semena, ki so enakovredni metodam ISTA. Pred prvo odobritvijo enakovrednosti je Komisija v nekaterih od teh tretjih držav izvedla tudi ocene zakonodaje in revizije, da bi preverila, ali izpolnjujejo zahteve iz prava Unije. Letno testiranje in poročanje v okviru OECD, redna ponovna revizija laboratorijev za akreditacijo ISTA ter uradni pregledi v okviru prava Unije kažejo, da poljski pregledi, opravljeni v navedenih tretjih državah, še naprej dajejo enaka zagotovila kot poljski pregledi, ki jih izvajajo države članice, in da seme, pridelano in potrjeno v teh tretjih državah, še naprej daje enaka zagotovila kot seme, pridelano in potrjeno v državah članicah. Navedene poljske preglede in seme bi bilo zato treba še naprej šteti za enakovredne poljskim pregledom in semenu Unije.
(2)

Svet je s Sklepom (SZVP) 2018/297 (2) imenoval generala Claudia GRAZIANA za predsednika Vojaškega odbora za obdobje treh let in pol od 6. novembra 2018. Svet je s Sklepom (SZVP) 2021/1200 (3) generalu Claudiu GRAZIANU podaljšal mandat predsednika Vojaškega odbora do 31. maja 2022.
v členu 2 se odstavek 4 nadomesti z naslednjim:

„4. Odhodki, povezani z izvajanjem ukrepa pomoči, so upravičeni od 1. januarja 2022 in do datuma, ki ga določi Svet. Najvišji upravičeni odhodki, nastali pred 11. marcem 2022, znašajo 450 000 000 EUR.“;
(2)

Vstavi se naslednji člen: „Člen 2a Podpora ukrajinskim organom za lažje preiskovanje in pregon mednarodnih kaznivih dejanj 1. EUAM Ukraine zagotavlja podporo ukrajinskim organom, zlasti generalnemu tožilstvu, regionalnim javnim tožilstvom in organom pregona kaznivih dejanj, da se olajša preiskovanje in pregon mednarodne kriminalitete, storjene v okviru neizzvane in neupravičene vojaške agresije Rusije proti Ukrajini. 2. Pri izvajanju te naloge: (a) EUAM Ukraine ukrajinskim organom zlasti zagotavlja strateške nasvete glede preiskovanja in pregona mednarodne kriminalitete, potrebnih sprememb ukrajinske zakonodaje in s tem povezane komunikacijske strategije. Zagotavlja tudi usposabljanje o drugih povezanih zadevah. Ukrajinskim organom lahko daruje sredstva ali opremo za lažje preiskovanje in pregon mednarodne kriminalitete; (b) EUAM Ukraine zagotavlja tesno usklajevanje z Mednarodnim kazenskim sodiščem in Agencijo Evropske unije za pravosodno sodelovanje v kazenskih zadevah (EUROJUST), pa tudi z državami članicami, ki neposredno podpirajo preiskovanje in pregon mednarodne kriminalitete v Ukrajini. Po potrebi se usklajuje z drugimi zadevnimi akterji. (c) Posamezni elementi EUAM Ukraine lahko začasno izvajajo svoje dejavnosti z ozemelj Republike Moldavije in držav članic. V ta namen se lahko sklenejo dogovori med EUAM Ukraine in Republiko Moldavijo ali zadevnimi državami članicami.“.
(6)

Komisija je v skladu s členom 15(1) Uredbe (EU) št. 1257/2013 prejela vlogi za vključitev dveh obratov za recikliranje ladij, in sicer Dales Marine Services Ltd in Kishorn Port Ltd, ki se nahajata na lokacijah v Združenem kraljestvu, ki nista na Severnem Irskem, na evropski seznam. Potem ko je ocenila informacije in dokazila, predložene ali zbrane v skladu s členom 15 navedene uredbe, Komisija meni, da obrata izpolnjujeta zahteve iz člena 13 navedene uredbe za izvajanje recikliranja ladij in vključitev na evropski seznam. Evropski seznam bi bilo zato treba posodobiti z vključitvijo navedenih obratov.
(4)

Urad Združenih narodov (ZN) za razorožitev (UN-ODA), ki je odgovoren za tehnično izvajanje projektov iz člena 1 Sklepa (SZVP) 2017/809, je 15. februarja 2022 zaprosil za nadaljnje 10-mesečno podaljšanje obdobja izvajanja navedenega sklepa. Zahtevano podaljšanje bi UN-ODA omogočilo, da še naprej zagotavlja pomoč državam članicam Združenih narodov, ki izvajajo Resolucijo Varnostnega sveta Združenih narodov 1540 (2004) (v nadaljnjem besedilu: RVSZN 1540), dodatno prispeva k potekajočemu celovitemu pregledu, še naprej pomaga Odboru Varnostnega sveta Združenih narodov, ustanovljenemu z RVSZN 1540, do konca njegovega mandata, ki je bil podaljšan do 30. novembra 2022, in ublaži izgube, ki so nastale, ker zaradi pandemije COVID-19 nekateri projekti niso bili izvedeni.
—

pripravi sliko prometnega stanja na meji med Ukrajino in Unijo ter olajšuje izmenjavo informacij o tem med Ukrajino, državami članicami ter institucijami in agencijami Unije, zlasti Evropsko agencijo za mejno in obalno stražo (Frontex);
(4)

Vanuatu upravlja sheme državljanstva za vlagatelje, v okviru katere je državljanom drugih držav, ki v preteklosti niso bile povezane z Vanuatujem, podeljeval državljanstva Vanuatuja in izdajal pozitivne odločitve o veliki večini vlog. Na podlagi informacij, ki jih je predložil urad Vanuatuja za potne liste dne 14. junija 2021 je Vanuatu do marca 2021 na podlagi takih shem, z zelo nizko stopnjo zavrnitve izdal več kot 10 500 potnih listov. To vzbuja dvome glede zanesljivosti varnostnega preverjanja in potrebne skrbnosti, ki ga izvajajo organi Vanuatuja.
člen 1 se nadomesti z naslednjim:

„Člen 1

Posebni predstavnik Evropske unije

Mandat Toiva KLAARA kot posebnega predstavnika Evropske unije (PPEU) za Južni Kavkaz in za krizo v Gruziji (Južni Kavkaz) se podaljša do 31. avgusta 2022. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.“;
SKLEP POLITIČNEGA IN VARNOSTNEGA ODBORA (SZVP) 2022/41

z dne 10. januarja 2022

o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2021/1184 (ATALANTA/1/2022)

POLITIČNI IN VARNOSTNI ODBOR JE –

ob upoštevanju Pogodbe o Evropski uniji in zlasti člena 38 Pogodbe,

ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) in zlasti člena 6(1) Skupnega ukrepa,

ob upoštevanju naslednjega:

(1) Svet je na podlagi člena 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje ustreznih sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (v nadaljnjem besedilu: poveljnik sil EU).

(2) PVO je 15. julija 2021 sprejel Sklep (SZVP) 2021/1184 (2), s katerim je za poveljnika sil EU imenoval kontraadmirala Alejandra CUERDO LORENZA. Kontraadmiral Alejandro CUERDA LORENZO je izvrševal poveljevanje do 14. decembra 2021.

(3) Poveljnik operacije EU viceadmiral José M. NÚŇEZ TORRENTE je od 14. decembra 2021 začasno izvrševal poveljevanje kot poveljnik sil EU.

(4) Poveljnik operacije EU je priporočil, da se za novega poveljnika sil EU z 12. januarjem 2022 imenuje kapitan (mornarica) João Paulo SILVA PEREIRA. Portugalski organi so navedli, da bo kapitan (mornarica) João Paulo SILVA PEREIRA, ko bo imenovan za poveljnika sil EU, povišan v čin commodore.

(5) Vojaški odbor EU je 17. novembra 2021 podprl priporočilo poveljnika operacije EU.

(6) Sklep (SZVP) 2021/1184 bi bilo zato treba razveljaviti.

(7) V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

SPREJEL NASLEDNJI SKLEP:

Člen 1 Commodore João Paulo SILVA PEREIRA se z 12. januarjem 2022 imenuje za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).

Člen 2 Sklep (SZVP) 2021/1184 se razveljavi.

Člen 3 Ta sklep začne veljati 12. januarja 2022.

V Bruslju, 10. januarja 2022 Za Politični in varnostni odbor predsedujoča D. PRONK

(1) UL L 301, 12.11.2008, str. 33.

(2) Sklep Političnega in varnostnega odbora (SZVP) 2021/1184 z dne 15. julija 2021 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2021/471 (ATALANTA/4/2021) (UL L 257, 19.7.2021, str. 1).
„(4)

Republika Koreja je Komisijo obvestila tudi, da v zvezi s COVID-19 trenutno ni omejitev potovanj za vstop in bivanje v Republiki Koreji. Če bi bilo treba ponovno uvesti zahteve v zvezi s potovanji, Republika Koreja potrjuje, da bo priznala potrdila o cepljenju in testu, ki jih izdajo države članice in države EGP v skladu z Uredbo (EU) 2021/953. V zvezi s potrdili o cepljenju je Republika Koreja obvestila Komisijo, da bo potrdila o cepljenju za cepiva z dovoljenjem, ki velja za celotno EU, sprejela le, če je SZO cepivo po zaključenem postopku uvrstila na seznam cepiv za nujno uporabo. Kar zadeva priznavanje potrdil o preboleli bolezni, Republika Koreja potrjuje, da jih v primeru potrebe po ponovni uvedbi omejitev potovanj ne bo priznala.“
(13)

V tem smislu bi morala Finska razlikovati med pomočmi v severnih regijah in določiti letne zneske pomoči glede na obseg naravnih omejitev ter druga objektivna, pregledna in utemeljena merila v zvezi s cilji iz člena 142(3), tretji pododstavek, Akta o pristopu, katerih namen je ohraniti tradicionalno primarno proizvodnjo in predelavo, ki sta posebej prilagojeni podnebnim razmeram zadevnih regij, izboljšati strukture za proizvodnjo, trženje in predelavo kmetijskih proizvodov, olajšati prodajo navedenih proizvodov ter zagotoviti varstvo okolja in ohranjanje podeželja.